RAJZPÁLYÁZAT

A Békés Megyei Kereskedelmi és Iparkamara rajzpályázatot hirdet

**„ MESTERSÉGEM CÍMERE…”** címmel

Békés megyei, **általános iskolában tanuló felső tagozatos diákok** részére

**A pályázat témája**: a lent felsorolt, Békés megyében tanulható szakmák egyikének bemutatása, mesterek ábrázolása munka közben

**Békés megyében tanulható szakmák, amelyekben a pályaműveket várjuk**: Asztalos/ Autóelektronikai műszerész/ Autószerelő/ Ács/ Ápoló/ Bútorasztalos/ Cukrász/ CNC gépkezelő/ Divat- és stílustervező/ Eladó/ Elektromos gép- és készülékszerelő/ Elektronikai műszerész/ Épület- és építménybádogos/ Épület- és szerkezetlakatos/ Festő, mázoló és tapétázó/ Fodrász/ Fogtechnikus/ Fotográfus és fotótermék-kereskedő/ Gépi forgácsoló/ Csecsemő és gyermekápoló/ Kozmetikus/ Hegesztő/ Hűtő- és légtechnikai rendszerszerelő/ Ipari gépész/ Járműfényező/ Karosszérialakatos/ Kereskedő/ Kőműves és hidegburkoló/ Központifűtés- és gázhálózat-rendszerszerelő/ Női szabó/ Nyomdaipari gépmester/ Postai üzleti ügyintéző/ Pék-cukrász/ Pincér/ Szakács/ Számítógép-szerelő, -karbantartó/ Színháztechnikus, szcenikus/ Útépítő/ Villanyszerelő/ Víz-, csatorna- és közmű-rendszerszerelő

**A nevezés feltételei:**

Szabadon választott grafikai vagy festési technikával készült, A/4-es méretű, kemény papírkerettel ellátott, hajtás-és törésmentes alkotásokat várunk. Egy alkotó csak egy pályamunkával vehet részt a versenyen. Csak eredeti alkotásokkal lehet pályázni! **Csak a felsorolt szakmákat ábrázoló pályamunkák vehetnek részt a versenyen**! Olyan alkotásokkal lehet nevezni, amelyek a korábbi „Mesterségem címere” pályázaton nem szerepetek. A kép hátulján olvasható, nyomtatott betűkkel a következő információkat kérjük feltüntetni:

* a pályázó neve, osztálya
* a pályázó iskolájának neve és címe, felkészítő pedagógusának neve
* a kép címe, a bemutatott szakma megnevezése

A pályamunkák beadása csak a mellékelt, és kitöltött szülői **jelentkezési lappal** adhatók be!

Korcsoportok:

* 5-6. osztályos tanulók
* 7-8. osztályos tanulók

**Díjazás** korcsoportonként:

1. helyezett: 20.000.- ft. értékű Csaba Center vásárlási utalvány
2. helyezett: 15.000.- ft. értékű Csaba Center vásárlási utalvány
3. helyezett: 10.000.- ft. értékű Csaba Center vásárlási utalvány

a legeredményesebb pedagógus/ok díja: 20.000.- ft. értékű Csaba Center vásárlási utalvány.

(a nyeremények adója a pályázat kiíróját terheli.)

**A pályamunkák beadási határideje: 2015. szeptember 30. (szerda) 16.00 óra**

Az alkotásokat a következő címre kérjük személyesen, vagy postai úton eljuttatni:

Békés Megyei Kereskedelmi és Iparkamara, 5600 Békéscsaba, Penza ltp. 5.

A borítékra kérjük ráírni: „MESTERSÉGEM CÍMERE”

A pályázati kiírás egyéb részletei a Békés Megyei Kereskedelmi és Iparkamara honlapján olvashatók ([www.bmkik.hu](http://www.bmkik.hu)). Érdeklődésüket várja Novodomszki Orsolya pályaorientációs tanácsadó a következő elérhetőségeken: orsolya.novodomszki@bmkik.hu; 30/399-32-01, 66/324-976

A beérkező pályaműveket szakmai zsűri értékeli. Az alkotások **a díjkiosztó ünnepséget követően kiállításra kerülnek a Csaba Center** Bevásárló- és Szórakoztatóközpontban.

A pályázattal kapcsolatos bárminemű változtatás jogát a pályázat kiírója fenntartja.